Гам (Изьва район)

Гам () — Коми республикаын Изьва районса Мокчой сикт овмӧдчӧмин улӧ пырысь грезд.

 Ним артмӧм 
 Фольклор 
Гамын паськалӧмаӧсь Аминько, Мича Вань, Тандзе Маръя йылысь преданиеяс. Быд во Иван лунӧ сикт шӧрын нуӧдӧны гаж. 

 География 
Грезд пукалӧ Изьва юлӧн шуйга берегын. Гамсянь Мокчой шӧрсиктӧдз 3 км, Изьва юрсиктӧдз 7 км. Грездыс артмӧма татшӧм юкӧнъясысь: Вылыс Гам, Улыс Гам, Злӧба, Терпиян, Нӧлынь, Косъёль, Пышпиян, Кӧч мыльк, Катш мыльк.

 История 
 Артмӧма 1745—1763 вояс костын.
 1782 — «Гамская» грезд, 157 олысь (75 мужичӧй, 82 нывбаба), индӧма медся тшӧкыда паныдасьысь овъяс.
 1795 — Гам грездын олӧ 167 морт (77 мужичӧй, 90 нывбаба), 1816 — 248 морт (121 мужичӧй, 127 нывбаба).
 1835—1850-ӧд воясӧ некымын семья мунлӧмаӧсь Гамысь мӧдлаӧ: Т.Г. Рочев — Уквавомӧ, Е.Г. Рочев — Поромӧсьӧ, Ф.В. Рочев да Т.А. Ануфриев — Щелляюрӧ, П.И. Рочев — Красноборӧ, И.С. Семяшкин — Кедвавомӧ. 1837 воӧ Е.А. Рочев мунӧма Соловецкӧй манастырӧ. Мунлӧмаӧсь и ылӧджык: 1856 воӧ Ф.З. Рочев мунӧма овны Тобольск губерняӧЖеребцов И.Л. Где ты живёшь: Населенные пункты Республики Коми. Историко-демографический справочник. — Сыктывкар, 2000. — С. 70-71..
 1859 — Гамын 51 овмӧс, 440 олысь (206 мужичӧй, 234 нывбаба).
 XIX нэм помын, 1897 воын тані олӧма 588 морт, 1905 воын — 865 морт. 1926 воын Гамын вӧлӧма 137 овмӧс, 709 олысь (325 мужичӧй, 384 нывбаба). Сэсся йӧз лыдыс неуна содіс, но  1970—80-ӧд воясӧ кутіс чинны.

 Олысь лыд 
Грездын олӧны комияс.

 Вояс да олысь лыд 1782 1795 1816 1859 1897 1905 1926 1970 1979 1989 1995Жеребцов И. Гам // Республика Коми: Энциклопедия. В 3-х т. — Сыктывкар, 1997. — Т. 1. — С. 352-353. 2000 2007 157 167 248 440 588 865 709 863 791 713 734 677 539

 Медводдза овъяс 
 1782 — Ануфриев, Дуркин, Истомин, Канев, Рочев, Семяшкин, Терентьев, Хозяинов.

 Культура 
 Велӧдӧм 
1890-ӧд воӧ Гамын воссьӧма вичко приходбердса школа, 1914-ӧд воын — йӧзӧс велӧдан Министерство бердын ӧти класса школа. Школаыс уджалӧма ас керкаясын. 1927-ӧд воӧ лэптӧмаӧсь выль керка, кӧні ӧнӧдз меститчӧ школа. Гам грездын ӧнія кадӧ уджалӧ ӧкмыс класса школа. Сідзжӧ уджалӧ «Мада» нима челядь сад.

 Тӧдчана йӧз 
 Ануфриева Альбина Зиновьевна (1940—1996) — коми гижысь. Сійӧ тӧдмӧдіс коми лыддьысьысьӧс нималана изьваса бурдӧдчысь Тандзе Маръякӧд (Рочева Мария Фёдоровна (1866—1962), гижис сы йылысь «Тандзе Марья» казьтылан висьт.
 Любовь Ануфриева (Баяр Люба) (1987) — том коми поэт.
 Вокуев Ермил Михайлович (1992) — том спортсмен, юниоръяс костын мирса чемпион.
 Попов Палладий Иванович (1879-1937) — Гамса Сретенньӧ вичкоын служитысь (1913-1937). 2001-ӧд вося йирым 6-ӧд лунӧ Вежа Синод иерей Палладий Поповӧс индіс вежаӧн да пыртіс XX нэмся Россияса новомученикъяс да исповедникъяс Соборӧ.
 Тандзе Маръя (Рочева Мария Фёдоровна (1866—1962) — Печора да Изьва вожын нималана бурдӧдчысь.

 Тӧдчана эмторъяс 
 Грезд шӧрын сулалӧ Сретенньӧ вичко, кодӧс лэптылӧмаӧсь 1903-ӧд воӧ.
 Вичко водзын сулалӧ гражданскӧй война кадӧ усьӧм салдатъяслы сиӧм памятник.
 Гамӧ пыранінын (Злӧбаын) ӧнӧдз сулалӧ перна, кӧні дорын ХХ-ӧд нэм шӧрӧдз на нуӧдлісны «скӧт молебенъяс»: од вылӧ лэдзӧм водзын священник киськавліс скӧтсӧ вежа ваӧн.
 Гамын эм Василий Иванович Хозяинов нима парк

 Ӧтуввез  
 https://web.archive.org/web/20071024215230/http://www.izhma.ru/about/settlement/21.html

 Ӧшмӧсъяс 
 Атлас Республики Коми. — Москва, 2000.
 История Коми с древнейших времен до конца XX века: В 2-х т. / Под общей редакцией А.Ф. Сметанина. — Сыктывкар, 2004.
 Жеребцов И.Л. Где ты живешь: Населенные пункты Республики Коми. Историко-демографический справочник. — Сыктывкар, 2000.
 Республика Коми: Административно-территориальное деление на 1 августа 1992 г. Издание пятое. — Сыктывкар, 1992.
 Республика Коми: Энциклопедия. — Сыктывкар, 1997—2000. — Т. 1—3.
 Административно-территориальное и муниципальное устройство Республики Коми (на 1 августа 2006 г.). Издание шестое, официальное / ГУ «ТФИ РК». — Сыктывкар, 2006. — 278 с.

 Ыстӧдъяс 

Категория:Коми Республикалӧн сиктъяс
Категория:Коми сикт-грезд
Категория:Мокчой сикт овмӧдчӧмин